text: 23-årig tysker mistænkt for hærværk mod 240 biler ved Hamborg lufthavn
  02 august 2019 kl. 06.31
  En 23-årig tysk mand er mistænkt for at have lavet hærværk mod 240 biler - heraf 65 danske - omkring Hamborg Lufthavn i begyndelsen af juli måned.
  For få uger siden blev der udøvet hærværk mod 240 biler omkring Hamborg lufthavn - deriblandt 65 danske biler. Bilerne fik blandt andet ridser i lakken og skåret dækkene op.
  Politiet har nu en mistænkt i sagen, skriver Flensborg Avis.
  En 23-årige tysker er anholdt efter en omfattende efterforskning, hvor politiet fik mistanke til, at det var en intern konkurrence og hævnaktion blandt park-and-flyvirksomheder, der førte til hærværk mod de mange biler. 
  - Ved gennemsøgningen både hos den mistænkte og hos vidnerne er der blevet beslaglagt bevismateriale i form af mobiltelefoner, datalagringsmedier og mulige gerningsværktøj, oplyser Daniel Ritterskamp, der er talsmand for politiet i Hamborg til Flensborg Avis.
  